ÅRSMELDING FRA HOVEDSTYRET FOR 2007

Sammensetning og møter.

Hovedstyret i Leksdal idrettslag har etter årsmøtet 19. februar 2007 bestått av følgende:

Rita Backer Natvig


leder

Erik Stiklestad


nestleder/anleggsleder

Monica Sandnes


barneidrettskoordinator

Sten Solum



kasserer

Gunhild Okkenhaug Aksnes

sekretær

Gunnar Rønning Ystad

fotballgruppa

Haldor Kippe



friidrettsgruppa

Åsta Stiklestad


skigruppa

Det ble ikke valgt noe nytt varamedlem til hovedstyret på årsmøtet. Styret fikk av årsmøtet fullmakt til å konstituere et medlem til dette vervet. Dette har ikke blitt gjort, og styret har fungert uten varamedlem det siste året.

Etter årsmøtet i 2007 har hovedstyret avholdt 8 styremøter. Representanter fra hovedstyret har også deltatt på møter i Verdal idrettsråd, årsmøte i Verdal friidrettsklubb og møter i forbindelse med en evt. kommunal løypemaskin.

Sportslig aktivitet:

Årsmeldingene fra de enkelte gruppene, viser hovedsaklig lagets sportslige aktivitet, som for tidten er meget stor og allsidig.

I tillegg har Leksdal IL, i samarbeid med Prøven 4H og Stiklestad IL, arrangert slalomtur til Åre. Disse turene er svært populære, og har blitt en fin tradisjon. 

Våren 2007 ble det arrangert et kurs i bruken av kart og kompass (orientering), i samarbeid med Verdal O-klubb. Her var skihytta og Marka, utgangspunktet for kurset.

I  St. Olavsloppet stilte laget som vanlig,med mange løpere og bra med mannskap på sidelinja, og et bra team med lagledere. Også i år var det mange unge løpere, noe som tyder på bra rekruttering i årene som kommer.

Laget arrangerte ”Vannvittige dager” på Bunestangen i 18. og 19. august. Dette var en nykomling for laget, og det ble lagt ned en stor dugnadsinnsats i forb. med arrangementet. Værgudene var ikke helt på arrangørens side, men for de fremmøtte ble det et fint arrangement. Det ble søkt om midler både til virksomhetsområdet og Nord-Trøndelag idrettskrets. Vi fikk 20 000 kr i støtte fra virksomhetsområdet og 5000 kr fra idrettskretsen.

Medlemmene hadde også sist høst tilbud om aktiviteter både i Stiklestadhallen og Verdal svømmehall, med to ganger på hvert sted. Disse tilbudene var også i år populære, med stort oppmøte av både små og store.

Idrettslaget, i regi av friidrettsgruppa og skigruppa, har trimbøker liggende ute på mange steder i bygda, både i sommer- og  i vintersesongen. Dette er et tilbud som når veldig mange, noe som antall besøk bekrefter. Både mosjonister og aktive utøvere er en viktig faktor for idrettslaget, for at aktivieten i laget skal holdes oppe.

Anlegg:

Det har vært relativt stor aktivitet på anlegg også i 2007. Siden laget har mye og økende mengde anlegg og utstyr, legges det årlig ned en svært stor innsats i vedlikehold og drift. Noe av dette er svært synlig, så som stell av gressbanen og preparering av skiløyper. Andre oppgaver er ikke alltid like synlige, men er utrolig viktig for at vi skal kunne opprettholde den høye standarden vi har på våre anlegg. Et par av tiltakene som var planlagt i 2007 ble ikke utført, hovedsakelig fordi mye tid og energi gikk med til forberedelser og gjennomføring av ”vannvittige dager”.

Følgende er utført i løpet av 2007, i tillegg til vanlig vedlikehold og drift:

· Grøfting av skistadion

· Planering/grøfting/brobygging i lysløypa

· Montert lys på informasjonstavla på skistadion

· Innføring av sanntidssporing av skiløypene vha. GPS og internett

· Oppgrusing/grøfting øvre del av elvepromenaden

· Nye griller

· Anskaffet utstyr til gjennomføring av ”vannvittige dager” (vanntrampoliner, tuber, 
volleyballer, etc.)

· Bidratt til oppussing/oppgradering av området rundt naustet

· Innkjøp av vanningsanlegg til gressbanen

· Innspill til oppdatering av kommunens arealplan, slik at det er tilrettelagt for videreutvikling av Marka

· Innvilget søknad fra Gjensidigefondet på kr. 30 000,- for oppgradering av elvepromenaden

· Ekstraordinært vedlikehold/reparasjoner av tråkkemaskina:

· Skiftet motortopp

· Utskifting av gummibånd på beltene

· Reparasjon grunnet svinghjul som løsnet

· Arbeide for kommunal tråkkemaskin
· Målet med tråkkemaskinprosjektet er å finansiere en ny tråkkemaskin som skal plasseres oppi Marka, samt at vår gamle maskin plasseres oppi Blommen. For å få til dette, er vi avhengige av å skaffe tilveie 1,4-1,5 MNOK. Kommunen har avsatt 800 000 i budsjettet for 2008. I tilegg har Leksdal IL og Stiklestad IL garantert for henholdsvis 200 000 og 100 000 kr. Det gjenstår fremdeles litt før vi er i mål, men vi er i samtaler med kommunen for å få til en løsning.
· Levert tippemiddelsøknad for 5’er kunstgressbane ved skolen (nærmiljøanlegg)
· Søknad om tippemidler er innlevert og søknaden er godkjent av kommunen. Det planlegges anleggsstart til våren og ferdigstillelse før ferien. Anlegget blir fullfinansiert gjennom kommunale tilskudd, tilskudd fra vømmølfestivalen, tippemidler og dugnad. 
· Bygget grillhytte ved elvepromenaden
· I samarbeid med Nord Leksdal Grendelag, har idrettslaget satt opp ei grillhytte ved elvepromenaden. Grillhytta har plass til 12-15 personer og vil stå åpen for fri og gratis benyttelse for folk i bygda.

Andre tiltak:

”Leksdalsnytt” har kommet ut med to utgaver i løpet av 2007. Dette bladet leveres ut til alle husstandene i Leksdal, og er et populært blad i bygda. Andre lag og organsisasjoner og enkelt personer, kan også bruke dette bladet som informasjonskanal. 

Ettersom ”Utmarksdagene på Stiklestad” ikke ble arrangert i 2007, måtte vi se oss nødt til å finne andre inntektsgivende tiltak.  Det ble inngått en avtale med Verdal IL, om at vi skulle få stille med vaktmannskap, på flere festarrangement i Folkeparken. Vel 50 leksdalinger stilte opp, fordelt på 4 parkfester, for å gjøre en stor dugnadsinnsats for laget.

I forbindelse med TV-aksjonen ”Sammen for barn”, hadde Leksdal IL ansvaret for innsamlingen her i Leksdal. Leksdalingene var med og gjorde en fin innsats for barn i ulike deler i verden, som er berørt av hiv og aids.

”Nord-Trøndelag – Norges sprekeste fylke” er et prosjekt for å få nord-trønderne ut av godstolen. 132 medlemmer fra Leksdal IL har hittil registrert seg som deltakere i aksjonen på nettet, noe som gir laget en fin fjerde plass i fylkessammenheng, over antall registrerte, men ennå kan mange flere delta. Her må det også presiseres at det er viktig å registrere all aktivietet som blir utført.

Leksdal sanitetslag og Sør-Leksdal sanitetslag arrangerte et ostoporosemøte på Leksdal skole i samarbeid med Leksdal IL. Caroline Bjerke og Gunn Lunde holdt foredrag om osteoporose og forebygging.

Hjemmesiden til Leksdal IL på internett, har fortsatt mange besøk hver dag. Tallet har i løpet av februar passert 100 000 besøk, siden november 2005. For laget er dette en effektiv og rask måte å formidle informasjon på. Det har også det siste året blitt investert i et GPS-system, der en kan gå inn på www.skisporet.no, eller på vår hjemmeside, for å se når det sist ble kjørt spor i skiløypene i  Marka.

Juletrådskytingen, med den tradisjonelle skytterfesten 5. juledag, er fortsatt et populært tiltak i bygda, med fullt hus om kvelden. I år var det kvinnenes tur til å skyte, og som ble arrangert på Fossheim. Festen ga laget også et fint økonomisk overskudd.

Økonomi.

Totalt sett har laget god økonomi. Året har gått med et totalt overskudd på 2.586 kr og har en total egenkapital på 892.028 kr.  2007 er siste året med inntekter fra spilleautomater etter at spilleautomatmonopolet ble innført fra 1.juli 2007. Tapet i inntekter er forsøkt dekket gjennom vakthold på parkfester og annet vakthold. I tillegg er det søkt støtte til drift til forskjellige etater og organisasjoner.  

Etter forslag og tilskudd fra Leksdal bygdelag ble det besluttet å bygge grillhytte ved Elvepromenaden til totalt 33.500 kr. Tilskuddet fra bygdelaget var på 20.000 kr. 

”Vannvittige dager” ble økonomisk sett ingen suksess. Med kostnader på vel 53.000 kr og bare 18.600 kr i inntekter, kom tilskuddet fra Virksomhetsområdet på 20.000 svært godt med. I tillegg ble det innkjøpt treningsutstyr knyttet til vannaktiviteter for 27.000 kr.  Virksomhetsområdet har forøvrig også støttet slalomturen som ble arrangert i samarbeid med Stiklestad 4H, Stiklestad IL og Prøven 4H med 10.000 kr.  

I støtte fra annet hold har vi fra Gjensidigefondet fått et tilskudd på kr. 30.000 til utbedring og oppgradering av Elvepromenaden. Dette tilskuddet ble mottatt på slutten av året og er inntektsført, men kostnadene vil påløpe neste år. 

Løypemaskina har blitt påkostet betydelige beløp i løpet av året. Problemer med styring, reparasjon av topp, utskifting av gummibelter og motorhavari (svinghjul/starter) i november er hovedposter i den totalt vedlikeholdskostnaden på 63.800 kr. 

Til gressbanen ble det i tørkeperioden i sommer innkjøpt vanningsutstyr for kr. 16.000  for å kunne vanne banen på en tilfredsstillende måte. Da utstyret var levert var det selvsagt også slutt på tørken,  men vi regner med at det vil bli god bruk for dette utstyret senere sesonger. 

----------------------------------------------------

Uten en felles innsats og felles dugnadsånd, hadde det vært vanskelig å drive Leksdal idrettslag, slik det gjøres idag. Det står stor respekt for det arbeidet som gjøres, for at vi skal nå de målene laget har satt seg. 

Derfor: aktive utøvere, trenere, foreldre, ledere, trimmere, dugnadsfolk og tillitsvalgte –  TUSEN TAKK FOR INNSATSEN I 2007 !

ÅRSMELDING FRA SKIGRUPPA

Leder:


Stein Arne Stiklestad

Kasserer:

Åsta Stiklestad

Styremedlem:

Oddbjørn Brattaker

Styremedlem: 

Torgeir Langåssve

Styremedlem:

Egil Aurstad

Varamedlem:

Svein Sende
Etter valget i 2007 kom Arnt Aurstad inn som kasserer, Stein Arne Stiklestad ble styremedlem og Åsta Stiklestad leder.

Skiskole 

Skiskolen startet på nyåret med barmarkstrening, men etter at snøen kom, ble det masse aktivitet på ski etterfulgt av kaffe, saft og vafler i skihytta. Sosialt!

Åpen skihytte

Også i 2007 ble det satt opp dugnadslister for bemanning av skihytta. Folk stilte velvillig opp. Var litt dårlig besøkt tidlig i sesongen, men det tok seg opp utover vinteren, med stor aktivitet både i akebakken og i løypene.

Klubbrenn

Vær og føre var litt trøblete i starten av sesongen. På grunn av snømangel måtte vi utsette det første klubbrennet. Når snøen først kom krøp gradene ned til nesten -20º og vi måtte utsette av den grunn. Men vi fikk til slutt gjennomført fire klubbkarusellrenn, samt klubbmesterskapet som ble arrangert 13.03. med ca. 40 deltakere.

Hvert år deles det ut klassepremie på kr. 500,-. Denne deles ut til den skoleklassen som har størst deltakelse i klubbrennene. 6. klasse stakk av med seieren.

Leksdalsrennet


På grunn av snømangel i Leksdal, flyttet vi Leksdalsrennet, som gikk av stabelen 06.01.07, til Vulusjøen. Her var det heller ikke optimale forhold, men skirennet ble allikevel en suksess, med ca. 220 deltakere. Vanskelige snøforhold og mange avlyste skirenn gjorde at vi hadde deltakelse fra flere skikretser. Leksdalingene hadde mange deltakere og oppnådde også flere fine resultater.

Verdalskarusell

Vi arrangerte 1. runde i Verdalskarusellen 16.01.07.

Leirådal arrangerte Verdalsmesterskapet på Leksdal skistadion 06.03.07.

2-manns stafetten i Blommen ble en suksess med mange innsatsvillige barn og ungdommer fra Leksdal. Kjempeartig!

Sonerenn/kretsrenn/kretsmesterskap/Midt-Norsk

Mange fine plasseringer og god innsats på sonerennene, der leksdalingene var med å dominere i klassene G12, J13, G13 og J16. Ingvild Aksnes ble dobbelt kretsmester både i KM lang på Høylandet og KM kort på Åsfjellet. Sindre Stiklestad ble kretsmester i KM lang på Høylandet.

I KM stafetten stilte Leksdal med flere lag, der jentene i 15-16 år 
(Tora Natvig Ystad, Åsta Salthammer og Margunn Aksnes) tok bronse.

I NTE-Cupen, der det arrangeres fire renn og finale, der tre renn + finalen teller, ble det tre sammenlagt seirer til Leksdalingene. Ingvild vant J13, Margunn vant J16 og Sindre vant G13.

Både Ingvild og Sindre deltok i Midt-Norsk Mesterskap i Granåsen 23.-24.02.07. Begge oppnådde meget gode plasseringer.

Sindre deltok i Ungdommens Holmenkollrenn 15.-16.02.07 der han fikk målt krefter mot deltakere fra hele landet i 13-års klassen.

Innsatsen til Ingvild og Sindre, både på trening, klubb- og kretsplan, bidro til at de fikk Innsatspokalen 2007.

Leksdal har også hatt deltakere i kretsrenn i skiskyting, med flott innsats og fine plasseringer.

Hovedlandsrennet/Norges Cup/Junior NM

Margunn Aksnes deltok på Hovedlandsrennet på Steinkjer 02.-04.03.07. Johan Stiklestad deltok på Norges-Cup renn 05.-07.01.07 på Sjusjøen og Junior NM på Vang 22.-24.02.07. Både Margunn og Johan er flotte representanter for Leksdal IL, som viser gode holdninger både i og utenfor skisporet!

Måneskinnstur

Måneskinnsturen ble gjennomført 02.02.07, der det tradisjonen tro, var salg av sodd, kaffe og sjokoladekake. Mange deltakere og fin stemning!

Hærvolrennet/Bulleråsrennet

Hærvolrennet ble arrangert i samarbeid med Helgådal IL og det var start på Leksdal Skistadion. Også Hærvolrennet var preget av en vanskelig vinter sett i forhold til vær og føre. Innkomst på Langmyra ved Høysjøen. Forholdsvis liten deltakelse.

Bulleråsrennet ble arrangert 11.03.07. Været var litt ruskete i starten, men det ble allikevel et bra turrenn med 387 deltakere. 
Isfiskekonkurranse, dagens løype og gaukrenn 

Isfiskekonkurransen ble arrangert 25.03.07, i samarbeid med Aker Kværner Verdal, som arrangerte familiedag på stadion samme dag. Også dagens løype var innover Leksdalsfjellet denne dagen. De som møtte opp fikk se stadion og Leksdalsfjellet fra sin absolutt beste side, da sola strålte fra skyfri himmel.

Gaukrennet ble arrangert av, 4H langfredag, med fine snøforhold på stadion.

Verdalssamling

Verdalssamlinga ble arrangert 27.-28.10.07, der Leksdal IL hadde ansvaret for andre treningsøkt lørdag oppi Blommen. Lørdagen ble avsluttet med sosialt samvær og grilling, der Stiklestad IL hadde ansvaret. Søndag tok leirådalingene med deltakerne rundt Leirsjøen.

Kretssamlinger

For å være best mulig rustet til en ny skisesong, deltok tre leksdalinger på samlinger i kretsens regi. Johan deltok på en, Margunn på fire og Ingvild deltok på to jentesamlinger.

Skisamling i Funäsdalen

23.11.07 dro 44 leksdalinger til Funäsdalen i Sverige. Nærmere bestemt, Bruksvallarna Skistadion. I løpet av helga ble det gjennomført fire treningsøkter, testrenn og stafett der alle, både store og små, deltok. Det ble også tid til sosialt samvær med pølse og brød fredag og pizza på lørdag kveld. 
Skisesongen 2007/2008
Skisesongen 2007/2008 startet allerede i juli 2007 for de gamleste og ivrigste utøverne. Her ble grunnlaget lagt gjennom rulleskitreninger, sykling og løping. Honnør til Kjell Ove Pedersen Tiller, som tok initiativ til firathlon der deltakerne virkelig fikk testet seg. Firathlon ble arrangert 16.08.07 med løping, sykling, rulleski og svømming. 
Ellers er våre trimbøker i lysløypa, Fånettvatnet og Mevatnet godt besøkt. Disse bøkene tror vi er viktig, og er en motivasjon for mange, for å komme seg ut, og da spesielt mosjonistene.
Som man kan lese av meldinga har det vært stor aktivitet i skisesongen 2006/2007, både på klubb-, krets og landsplan, og vi håper på stor deltakelse og mange fine stunder også i skisesongen 2007/2008.

Vil samtidig benytte anledningen til å rette en takk til utøverne for innsatsen, samt til foreldre, foresatte og andre som har stilt velvillig opp på dugnader og arrangementer!

Styret har bestått av:

Leder: 


Gunnar Rønning Ystad

Nestleder: 

May Helen Aurstad

Kasserer: 

Solbjørg Vasstveit

Sekretær: 

Beate Hågensen

Materialforvalter: 
Snorre Skrove

Styremedlem: 

Bjørn Hårberg

Fotballgruppa har hatt åtte styremøter.

Sportslig sett forløp siste sesong stort sett etter samme mønster som vi har fulgt de siste årene. Mygglagene deltok i myggturnering på Lyng. Ellers stilte vi lag i klassene J 10 og J 13, G 10 og G12, pluss et sjuerlag for unge og litt tilårskomne damer. Resultatene var også som vanlig –litt opp og litt ned- men stjerne i margen til damelaget som omsider ble kretsmestre.

I tillegg var vi representert med noen spillere på samarbeidslag.

Nytt av året var at vi satte i gang med ferdighetsmerkeprøver, over 20 unger klarte minimerket. Vi kom for seint i gang med dette, men i 2008 skal vi være kjappere på avtrekkeren.

Økonomisk har det gått greit, og enda greiere hadde det gått viss høsten hadde vært normal, og vi hadde fått solgt kornbanda. Heldigvis fant pipipene banda og åt opp kornet –så de kom jo til nytte- men det ble lite penger av det.

I styret har vi observert og diskutert at mange –de fleste- slutter med fotball tidlig i tenårene. Vi tror at bedre ferdigheter kan være et viktig element i å motvirke en slik utvikling. Flest mulig lengst mulig er jo målet. For å nå det målet tror vi det er viktig å starte fotballtreningene tidligere enn vi har gjort før, med spesiell vekt på teknikktrening. 
Til slutt: Takk til alle som på forskjellig vis hjalp og støtta oss i året som gikk! Vi håper på godt samarbeid også denne sesongen.

Styret har i 2007 bestått av:

Leder: 


Haldor Kippe 
Nestleder: 

Ann Stiklestad

Kasserer: 

Tove Bedin

Sekretær: 

Ingunn Vikhammer

Styremedlem: 

Jan Arild Kjørås

Styret:

· Friidrettsgruppa har i år avholdt 3 styremøter, og organisert arrangement via telefonkontakt.

Aktiviteter:

· I løpet av året har vi hatt:

Klubbkarusell
Elvepromenaden
23. mai


Null-løp
Hallemsvollen
30. mai


Overnattingstur
Kjesbuvatnet
8. – 9. Juni


Banestevne
Leksdal skole
10. juni


Klubbmesterskap
Skistadion
26.august


Sykkeltur
Karl Johans veg
9. september


Banestevne
Leksdal skole
30.september

· På banestevnene ble det arrangert idrettsmerkeprøver. 6 stk. klarte kravene i – 07.

· Deltagelsen i 2007 er fordelt slik:

0 – 5 år
3 jenter og 8 gutter

6 – 12 år
10 jenter og 15 gutter

13 – 19 år
4 jenter og 4 gutter

Best deltagelse hadde vi på banestevne den 30. september, vi hadde det sammen med fotball-gruppa som arrangerte merkeprøvetaking.

Minst deltagelse hadde vi på sykkeltur Karl Johans veg. Men med en stor deltagelse i 2006, tror jeg vi kan skylde på været for at det gikk så dårlig i år.
· Leksdal IL stilte i år også med lag i St. Olafsloppet. 

· Premieutdeling ble avholdt i 11. november, felles med fotball gruppa.
· Trimløypene ble i fjor utvidet med 2 helårsrunder, det er ønske om at flere trimløyper blir helårs. Totalt så hadde vi 4235 besøk ved kassene.

Dugnader:

· 6 stykker fra Leksdal hjalp til på St. Olafsloppet

· Den største inntektskilden i gruppa var i år også vaktdeltagelse Trønderrock. Vaktlistene ble organisert av hovedstyret.

Medlemsskap i Verdal Friidrettsklubb:

Det ble ved årsmøte i 2007, besluttet at friidrettsgruppa skulle avgjøre om vi skulle fortsette som medlemmer i Verdal friidrettsklubb.

Vi mener Leksdal friidrett er for små til å stå alene, samt at vi kan få problemer med å skaffe trenere/veiledere. Det ble enstemmig besluttet at vi fortsatt skal stå som medlem i Verdal friidrettsklubb.
Friidrettsgruppa takker for året som har gått, og ønsker vel møtt i 2008
